கேள்வி: இராம்நாத் சர்மா என்பது என்ன?
பதில்: இராம் நாத் சர்மா (''Ram Nath Sharma''-5 நவம்பர் 1904-1 திசம்பர் 2015) என்பவர் இந்திய நீதிபதியும், அலகாபாத் உயர்நீதிமன்றத்தில் பணியாற்றி ஓய்வுபெற்ற அதீத நூற்றாண்டாளர் ஆவார்.
கேள்வி: இராம்நாத் சர்மா - வாழ்க்கை குறித்து விரிவாக சொல்லுங்கள்.
பதில்: இந்தியாவின் ஆக்ரா மற்றும் அவுத் ஆகிய ஐக்கிய மாகாணங்களில் ஒரு ஏழைக் குடும்பத்தில் பிறந்த சர்மா, 1925ஆம் ஆண்டில் இலக்னோ பல்கலைக்கழகத்தில் இளங்கலைப் பட்டம் பெற்றார். இதைத் தொடர்ந்து முதுகலைப் பட்டத்தினை பெற்றார். சமசுகிருதம் குறித்த இவரது அறிவுக்காக பல்கலைக்கழகம் இவருக்கு விக்டோரியா தங்கப் பதக்கத்தினை வழங்கியது. 1931ஆம் ஆண்டில், இவர் இந்தியாவில் நீதித்துறை ஒரு ''பர்கனா'' சேர்ந்தார். பல்வேறு பதவி உயர்வுகளைப் பெற்று இறுதியில் அலகாபாத் உயர்நீதிமன்றத்தில் நீதிபதியாக ஆனார். மோகன்தாசு கரம்சந்த் காந்தி, சுபாசு சந்திரபோசு, ஜவகர்லால் நேரு ஆகியோருடன் இந்திய சுதந்திர இயக்கத்தில் பங்கேற்றார். இவர் 1966இல் உயர்நீதிமன்ற பணியிலிருந்து ஓய்வு பெற்றார். இவரின் மகன் இராமேந்திரா இந்தியக் கடற்படை ரியர் அட்மிரலாக இருந்தார். நீதிபதி சர்மா 2005ஆம் ஆண்டில் குர்கானுக்கு குடிபெயர்ந்தார். இங்கு இவர் தனது 111ஆவது பிறந்தநாளுக்கு ஒரு மாதத்திற்குப் பிறகு இறந்தார். சர்மா இறக்கும் போது உத்தரபிரதேசத்தின் மிக வயதான ஓய்வூதியதாராக இருந்தார் என்று நம்பப்படுகிறது.